ก่อนอาการนี้จะเกิดแผลริมอ่อนผมหายสนิทไม่มีร่องรอยเหลือไปได้ประมาณ3เดือนแล้วบริเวณที่เคยเป็นแผลริมอ่อนกลับมานูนแดงอีกครั้งทั้งที่ไม่ได้มีเพศสัมพันธ์มากว่า4เดือน รอยนูนไม่แข็ง และมีอาการคันยิบๆเป็นช่วงๆ อาการพวกนี้บ่งบอกถึงอะไรบ้างครับ? เกิดจากอะไร? เป็นไปได้มั้ยว่ามาจากเสื้อผ้าที่มีเชื้อเก่าหลงเหลืออยู่? มันจะกลับไปเป็นแผลริมอ่อนอีกรึป่าวครับ?
สวัสดีค่ะ แผลริมอ่อนคือโรคติดต่อทางเพศสัมพันธ์ชนิดหนึ่ง ที่เกิดมาจากการติดเชื้อแบคทีเรีย ทำให้เกิดเป็นแผลบริเวณอวัยวะเพศร่วมกับอาการเจ็บหรือปวด และต่อมน้ำเหลืองบริเวณขาหนีบโตการรักษาให้หายขาดควรได้รับยาฆ่าเชื้อที่ตรงกับโรค แต่อย่างไรก็ตาม โรคชนิดนี้เมื่อหายขาดแล้ว หากไปรับเชื้อมาใหม่ เช่นเยื่อบุสัมผัสกับเยื่อบุของผู้ติดเชื้อ การมีเพศสัมพันธ์โดยไม่ได้ป้องกันด้วยถุงยางอนามัยก็มีโอกาสรับเชื้อมาใหม่ได้ ส่วนใหญ๋เชื้อจากเสื้อผ้าทำให้กลับมาติดโรคซ้ำได้น้อย เพราะเชื้อชนิดนี้ถ้าอยู่ภายนอกร่างกายมนุษย์น่าจะตายไปอย่างรวดเร็วดังนั้นอาการรอยนูน คันยิบๆที่กลับมา อาจจะเป็นภาวะเดิม หรือภาวะอื่นๆเช่น การเสียดสี การระคายสัมผัส ผื่นแพ้สัมผัส การติดเชื้อชนิดอื่นๆเช่น เริม หูดหงอนไก่ ซิฟิลิซ ควรไปพบแพทย์หากรอยนูนดังกล่าวเป็นมากขึ้นและลุกลาม ในระหว่างนี้งดการมีเพศสัมพันธ์ไปก่อน ใช้น้ำเปล่าสะอาดล้างเบาๆภายนอก ไม่ไปแกะเกา